OpenLLM-France/wikimedia huggingface dataset:
# Bigos

El Bigos es pot considerar el plat nacional de Polònia encara que també és tradicional a Lituània. Es fa amb col agra molt similar al xucrut i amb diversos tipus de carns fresques, embotits com ara la kielbasa, bolets secs i prunes seques. Se serveix calent i es pot enriquir amb verdures, espècies o vi. Tradicionalment, era un plat dels caçadors servit després de la cacera.
Es fa a la brasa tant temps com es pugui, com més temps, millor. Pot estar-s'hi fins a diversos dies amb pauses. De vegades se li afegeix vi rosat per millorar-ne el gust. Antigament, se li afegia vi dolç o mel. El bigos és picant, una mica àcid, no molt dolç i fa olor de carn fumada i de pruna.
En polonès, bigos vol dir desordre o tumult.

## Galeria d'imatges

* Bigos de vedella, plat tradicional de Polònia i Lituània

## Referències

* ↑ Strybel i Strybel, 2005, p. 396.
* 1 2 Szymanderska, 2010, p. 517.
* ↑ Pokhlebkin, 2004, p. 113.
* ↑ Kuroń, 2004, p. 113–114.
* 1 2 «The best dishes of traditional Polish cuisine» (en polonès). TheFad.pl - Polska i Świat. Opinie i komentarze, 15-12-2017. [Consulta: 13 maig 2021].

## Bibliografia

* Pokhlebkin, William Vasilyevich [1978]. Natsionalnye kukhni nashikh narodov (en rus). Moskva: Tsentrpoligraf, 2004. ISBN 5-9524-0718-8.
* Szymanderska, Hanna. Kuchnia polska: Potrawy regionalne (en polonès). Warszawa: Świat Książki, 2010. ISBN 978-83-7799-631-7.
# Ratpenat de Yuma

El ratpenat de Yuma (Myotis yumanensis) és una espècie de ratpenat de la família dels vespertiliònids. Viu al Canadà, Mèxic i els Estats Units. Té una gran varietat d'hàbitats naturals, que van des dels boscos de Juniperus i riberencs fins a les regions desèrtiques situades a prop de masses d'aigua obertes. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, yumanensis, significa 'de Yuma' en llatí.

## Referències

* ↑ Arroyo-Cabrales, J.; Ticul Álvarez Castañeda, S. Myotis yumanensis. UICN 2008. Llista Vermella d'espècies amenaçades de la UICN, edició 2008, consultada el 5 octubre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Un lladre honest

Un lladre honest (en rus eЧестный вор, Txestni vor) és un relat de Fiódor Dostoievski, escriptor i novel·lista rus, publicat el 1848 al quart número de la revista Отечественные записки (transliterat: Otetxestuenye Sàpisqui o Annals de la pàtria).

## Argument

La història comença amb el narrador que explica com la seva criada i cuinera Agrafena, li demana que llogui una petita habitació del seu apartament, a un vell soldat anomenat Astafi Ivànovitx. Un dia, un lladre roba una pellissa del senyor, penjada al rebedor, i Astafi intenta perseguir-lo sense èxit. Astafi està consternat pel robatori i es lamenta una vegada i una altra. El narrador i Astafi comparteixen un menyspreu diferent per als lladres, i una nit Astafi va contar la història d'“un lladre honest”, que va succeir dos anys abans amb ell de protagonista.
Astafi Ivànovitx va coincidir una vegada en una taverna amb un pobre home de nom Iemeli Ilitx. Borratxo, gandul i paràsit, havia estat oficial, però s'havia acomiadat del servei pels seus mals hàbits. Iemeli no era un borratxo violent, per la qual cosa Astafi Ivànovitx va sentir pena per ell, i per llàstima el va acollir a casa seva, i li va donar menjar i beure. Astafi Ivànovich va decidir involucrar Iemeli en el treball i el va instar a deixar de beure, però va ser en va. Molt poc després que Astafi hagués acomiadat de casa a Iemeli, aquest va aparèixer de nou en l'apartament, i els dos van continuar com ho havien fet abans. Astafi donaria suport Iemeli amb menjar i allotjament, i Iemeli continuaria sortint i tornant borratxo. A vegades desapareixia durant dies, per tornar borratxo i gairebé congelat.
Astafi, que ara treballa com a sastre, estava curt de diners .Guardava en un bagul, un parell de pantalons de muntar que havia fet per a un client ric, i que mai no van ser reclamats. Ell va pensar que podia vendre els pantalons per aconseguir diners per a roba més útil i una mica de menjar, però quan va decidir vendre els pantalons, ja no els va poder trobar. Iemeli estava borratxo com de costum, i negava el robatori. Astafi va quedar terriblement contrariat pel robatori, i es va mantenir a la recerca dels pantalons al mateix temps que sospitava de Iemeli, que sempre va negar el robatori.
Un dia, Astafi i Iemeli van tenir una terrible discussió pels pantalons i la beguda, i Iemeli va marxar de l'apartament i no va tornar durant dies. Astafi fins i tot va anar a buscar-lo, sense sort. Finalment, després d'un parell de dies, Iemeli va tornar, gairebé mort de gana i congelat. Astafi el va recollir de nou, però estava clar que els dies de Iemeli estaven comptats. Dies més tard, la salut de Iemeli s'havia deteriorat terriblement. Iemeli volia explicar a Astafi alguna cosa sobre els pantalons. Amb les seves últimes paraules, Iemeli va admetre haver robat els pantalons.

## Bibliografia

* Text complet (rus)
* «Честный вор»» (en rus). Отечественные записки (Annals de la Patria), 1848.
* Dostoiesvski, Fiódor. Obras completas (en castellà). Madrid: M. Aguilar, 1943.
# Warwick Dalton

Warwick Dashwood Hirtzel Dalton (Otahuhu, Regió d'Auckland, 19 de febrer de 1937) és un ciclista neozelandès, ja retirat, que va competir durant les dècades de 1950 i 1960. Va combinar el ciclisme en pista amb la ruta. Durant la seva carrera esportiva va prendre part en dues edicions dels Jocs Olímpics d'Estiu, el 1956 a Melbourne, i el 1960, a Roma. En el seu palmarès destaquen dues medalles de bronze als Jocs de l'Imperi Britànic i de la Comunitat de 1958 i el Campionat d'Austràlia en ruta de 1963.

## Palmarès en ruta

* 1959
** 1r al Tour de Southland
* 1960
** 1r a Halstead
* 1961
** 1r al Tour de Southland
** Vencedor de 2 etapes a la Milk Race
* 1963
** Campió d'Austràlia en ruta
* 1969
** 1r al Tour de Southland

## Palmarès en pista

* 1963
** 1r als Sis dies de Launceston (amb Giuseppe Ogna)

## Referències

* 1 2 «Olympedia – Warwick Dalton». [Consulta: 28 desembre 2024].
* ↑ «Warwick Dalton». Cycling Archives. [Consulta: 8 maig 2014].
* ↑ ONLUS®, Museo del Ciclismo Associazione Culturale. «Museo del Ciclismo - Warwick DALTON» (en italià). [Consulta: 28 desembre 2024].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Ajuntament de l'Estany

Ajuntament de l'Estany és una obra de l'Estany (Moianès) inclosa a l'Inventari del Patrimoni Arquitectònic de Catalunya.

## Descripció

La casa de l'ajuntament actual de l'Estany es troba fent costat al monestir. Està ubicat en el num. 1 del carrer de Vilardell. És una obra de grans carreus de pedra amb contraforts a la banda de migdia; amb planta baixa i dos pisos i coberta de teules a dues aigües. La façana de llevant presenta un rellotge de sol modern, amb una làpida al costat que posa: Santa Maria de l'Estany.

## Història

L'actual casa consistorial formava part d'una antiga dependència del monestir, podia tractar-se de les habitacions privades de l'abat que regís el monestir en aquell moment. L'edifici fou restaurat l'any 1955 i l'estat de conservació del conjunt és força satisfactori.

## Referències

* 1 2 «Ajuntament de l'Estany». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2017].
# Un día perfecto

Un día perfecto és un curtmetratge de ciencia-ficció espanyol dirigit el 1998 per Jacobo Rispa.

## Argument

Sanbilbao, 37 de juliembre de 2056. En un moment en què a Europa hi ha 400 milions d'aturats, Gabriel guanya l'Euroloto: obté un treball. Truca Susanna, la seva xicota que recentment ha intentat trencar amb ell i li diu que té una sorpresa per a ella. Tanmateix les coses no van bé, se li bloqueja el compte corrent i l'ordinador no el deixa sortir del pis. Un humanoïde de sisena generació, Filipe, intenta ajudar-lo.

## Repartiment

* Ramon Langa - Gabriel
* Nathalie Seseña- Susana
* Israel Gutiérrez - Filipe

## Premis i nominacions

Va obtenir el Goya al millor curtmetratge de ficció als XIII Premis Goya.

## Referències

* ↑ Canal + emite "Un día perfecto", cortometraje galardonado con un Goya, El País, 3 de febrer de 1999
* ↑ Un día perfecto al web dels Premis Goya

## Enllaços externs

* Un día perfecto a Youtube
# (122) Gerda

(122) Gerda és un asteroide que pertany al cinturó exterior d'asteroides descobert per Christian Heinrich Friedrich Peters el 31 de juliol de 1872 des de l'observatori Litchfield de Clinton, als Estats Units d'Amèrica. El van anomenar així per Gerda, una deessa de la mitologia grega.
Gerda orbita a una distància mitjana de 3,223 ua del Sol, i pot allunyar-se'n fins a 3,328 ua. Té una inclinació orbital d'1,64° i una excentricitat de 0,03284. Fa una òrbita al Sol en 2.113 dies.

## Vegeu també

* Cos menor del sistema solar

## Referències

* 1 2 3 4 5 «JPL Small-Body Database». [Consulta: 16 octubre 2023].
* 1 2 3 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 24. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 7 8 «JPL Small-Body Database». [Consulta: 27 novembre 2024].
* ↑ «JPL Small-Body Database». [Consulta: 3 novembre 2024].
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.

## Enllaços externs

* «(122) Gerda» (en anglés). Minor Planet Center. [Consulta: 16 juny 2015].
Viccionari
# Samuel Vilaire Turull

Samuel Vilaire Turull (Sineu, 1903 – Alcúdia, 1970) fou un mestre d'escola i promotor cultural mallorquí.
En 1923 va obtenir el títol de mestre de primera ensenyança. Als anys 30, fou director de l'Escola Graduada de Sineu i durant aquell mateix any fou suspès de sou i feina per motius polítics. Readmès l'any 1941 fou enviat com a mestre a Alcúdia. Quatre anys més tard fundaria a la ciutat d'Alcúdia el Museu Arqueològic Municipal d'Alcúdia (actual Museu Monogràfic de Pol·lència) i en 1951 fou nomenat administrador de la Fundació Bryant.
Durant la dècada dels anys 50 va promoure la restauració de l'antiga Cova de Sant Martí d'Alcúdia. Participà en les excavacions a la ciutat romana de Pol·lència i a les necròpolis romanes de Can Fanals, Can Corró, Can Copido, a la Cova de Sa Tanca, i a la necròpolis fenícia de Son Real de Santa Margalida.
L'any 1968 fundà i redactà la revista «Ciudad de Alcúdia».
D. Samuel tingué dos fills, el conegut Narcis Vilaire Blanch (Sineu, 1933 - 2012), que té hotels al port d'Alcúdia i Tomas Vilaire Blanch (Sineu, 1935)

## Referències

* Guia dels pobles de Mallorca. Edit. Consell Insular de Mallorca i Diari Última Hora. Pàg. 94-95.
# 1074

El 1074 (MLXXIV) fou un any comú començat en dimecres del calendari julià.

## Esdeveniments

* Declaració obligatòria dels béns personals a la Xina
* Comença la reforma gregoriana

## Naixements

* Oriola: Abu-Muhàmmad Abd-Al·lah ibn Alí ar-Ruixatí, historiador
# 1088
## Esdeveniments

* A Bolonya, Itàlia es funda la Universitat
* A Anglaterra i el Ducat de Normandia s'esdevé la Rebel·lió de 1088
* 12 de març - Roma, Estats Pontificisː Urbà II esdevé papa de Roma.
# 1095

El 1095 (MXCV) fou un any comú començat en dilluns del calendari julià.

## Esdeveniments

* El Papa Urbà II comença a predicar sobre les croades al Concili de Clarmont.

## Necrològiques

* Agnès, esposa de Pere I d'Aragó
# 1098
## Esdeveniments

* Imperi Seljúcida: els croats capturen Antioquia
* Fundació del Principat d'Antioquia

## Naixements

* Alemanya: Hildegard von Bingen, abadessa benedictina, escriptora, mística i compositora.
# 912
## Esdeveniments

* Nicolau el Místic esdevé Patriarca de Constantinoble.
* Abd al-Rahman III assoleix el càrrec de califa de Còrdova.
* Alexandre ocupa el tron de l'Imperi Romà d'Orient.

## Naixements

* (23 de novembre) - Otó I, emperador i fundador del Sacre Imperi Romanogermànic.

## Necrològiques

* Lleó VI el Filòsof, emperador romà d'Orient
# 935
## Esdeveniments

* Còrdova esdevé la major ciutat del món.
* Václav (Sant Wenceslau), duc de Bohèmia és assassinat per Boleslau, el seu germà, que n'ocuparà el tron.
* Reedificacions que modifiquen el monestir de Ripoll que amplien el conjunt monàstic.

## Naixements

* Miecislau I de Polònia.

## Necrològiques

* Joan XI, Papa.
* Sant Wenceslau.
# Premi Feroz a la millor pel·lícula dramàtica

El Premi Feroz a la millor pel·lícula dramàtica és un premi cinematogràfic que s'entrega anualment, des del 2014, com a part dels Premis Feroz, creats per l'Associació d'Informadors Cinematogràfics d'Espanya.

## Pel·lícules guanyadores i nominades

| Edició | Any | Guanyadora | Nominades | Ref. |
| I | 2014 | Stockholm | Caníbal Grand Piano La herida Todos queremos lo mejor para ella | |
| II | 2015 | La isla mínima | 10.000 km Hermosa juventud Loreak Magical Girl | |
| III | 2016 | La novia | A cambio de nada El desconocido Techo y comida Truman | |
| IV | 2017 | Tarde para la ira | El hombre de las mil caras Julieta Un monstre em ve a veure Que Dios nos perdone | |
| V | 2018 | Estiu 1993 | El autor Handia No sé decir adiós Verónica | |
| VI | 2019 | El reino | Carmen y Lola Petra Quién te cantará Todos lo saben Viaje al cuarto de una madre | |
| VII | 2020 | Dolor y gloria | La trinchera infinita El hoyo Lo que arde Los días que vendrán |
| VIII | 2021 | Las niñas | Akelarre Ane El año del descubrimiento No mataràs |
| IX | 2022 | Maixabel | Icíar Bollaín | Libertad, de Clara Roquet Espíritu sagrado, de Chema García Ibarra Madres paralelas, de Pedro Almodóvar Tres, de Juanjo Giménez Peña |
| X | 2023 | As bestas | Rodrigo Sorogoyen | Alcarràs, de Carla Simón Cinco lobitos, d'Alauda Ruiz de Azúa Modelo 77, d' Alberto Rodríguez Un año, una noche, d'Isaki Lacuesta |

## Referències

* ↑ «Lista de ganadores de los Premios Feroz 2014» (en castellà). [Consulta: 11 febrer 2019].
* ↑ «Lista de ganadores de los Premios Feroz 2015» (en castellà). [Consulta: 11 febrer 2019].
* ↑ http://feroz.es/nominados-a-los-premios-feroz-2016/%5BEnllaç+no+actiu%5D
* ↑ «Ganadores de los premios Feroz 2016» (en castellà). [Consulta: 11 febrer 2019].
* ↑ «La lista completa de ganadores de los premios Feroz 2017» (en castellà), 23-01-2017. [Consulta: 11 febrer 2019].
* ↑ «La lista completa de ganadores de los premios Feroz 2018» (en castellà), 22-01-2018. [Consulta: 11 febrer 2019].
* ↑ «La lista completa de ganadores de los Premios Feroz 2019» (en castellà), 19-01-2019. [Consulta: 11 febrer 2019].
# 938
## Esdeveniments

* Un líder vietnamita es revolta contra la Xina i reconquereix la independència del seu país
* Longás apareix per primera vegada anomenat en documentació procedent del monestir de Leyre, a un document del 14 de febrer del 938, amb el nom de Longareç.

## Naixements

* Hug Capet (alguns documents parlen del 940)

## Necrològiques

* Thankmar (o Tammo), germanastre d'Otó I
# 946

El 946 (CMXLVI) fou un any comú començat en dijous del calendari julià.

## Esdeveniments

* Agapit II relleva Marí II com a Papa.
* L'emperador Murakami puja al tron del Japó.
* Consagració de la catedral de Clarmont-Ferrand.

## Necrològiques

* Edmond I d'Anglaterra
# 956
## Esdeveniments

* Epidèmia de pesta a Europa.

## Necrològiques

* Ali al-Masudi, historiador, geògraf i filòsof
* Hug el Gran, pare d'Hug Capet
* Ordoni III de Lleó, rei de Lleó
* Urraca de Pamplona, infanta de Navarra i reina de Lleó
# 990
## Esdeveniments

* 1 de gener — El Rus' de Kiev adopta el calendari julià.
* Comença la construcció de la mesquita Al-Hakim al Caire.
* Es funda la ciutat de Lund (actual Suècia, Dinamarca en l'època).

## Naixements

* K'uan Fan (990-1030) Pintor xinès de l'Escola del Nord
# 518
## Esdeveniments

* Mjej Gnuní esdevingué marzban (governador d'una regió administrativa) d'Armènia, i ocupà el càrrec fins al 548.
* Terratrèmol a Pisídia (Àsia Menor).
* Un altre terratrèmol (o el mateix) destruí Skopje (a l'actual Macedònia).
* 10 de juliol - Justí I accedeix al tron com a emperador romà d'Orient succeint el difunt Anastasi I.
* 20 de juliol - Concili a Constantinoble, on Justí I es reconcilia amb el papa Hormisdes I abrogant l'Henotikon.
* 29 de setembre - Sever, patriarca d'Antioquia, anatemitzat pel concili a Constantinoble per les seves creences monofisites, abandona la seva seu per a refugiar-se a Alexandria.

## Naixements

* Sant Mungo, també conegut per sant Kentigern, Kentigernus (en llatí) o Cyndeyrn Garthwys (en gal·lès) missioner catòlic del segle vi que evangelitzà el regne brità de Strathclyde i fundà la ciutat de Glasgow, de què n'és patró
* Yōmei, 31è emperador del Japó, que governà del 585 al 587

## Necrològiques

* 9 de juliol - Anastasi I, emperador romà d'Orient, morí a Constantinoble i va ser enterrat a l'església dels Sants Apòstols (n. c.430).
* Elies I de Jerusalem, bisbe i patriarca de Jerusalem considerat sant per l'Església Catòlica.
* Flavià II d'Antioquia, mort a Petra d'Aràbia, bisbe i patriarca d'Antioquia, tingut per sant per l'Església Ortodoxa.
* Emperadriu Gao Ying, esposa de l'emperador xinès Xuanwu de la dinastia Wei del Nord.
# 541
## Esdeveniments

* Teudis impedix la invasió de la Tarraconense pels francs.

## Naixements

* Emperador Wen de Sui, emperador de la Xina, fundador de la dinastia Sui

## Defuncions

* Ildibad, rei dels ostrogots
* Eraric, rei dels ostrogots. Succeí per poc temps a Ildibad.
# Warren Zaïre-Emery

Warren Zaïre-Emery (nascut el 8 de març de 2006) és un futbolista francès que juga com a migcampista al Paris Saint-Germain FC de la Ligue 1 i a la selecció de França.
Producte del planter del Paris Saint-Germain FC, Zaïre-Emery va debutar professionalment amb el PSG l'agost de 2022, convertint-se en el jugador més jove del club en fer-ho. En la seva temporada de debut, es va convertir en el golejador més jove del club i el jugador més jove de la història de la Lliga de Campions de la UEFA en començar un partit d'eliminatòria, tot amb 16 anys, abans de guanyar el seu primer títol de Ligue 1.
A nivell internacional juvenil, Zaïre-Emery ha representat França des de la selecció de França sub-16 fins a la sub-21. El setembre de 2023 es va convertir en el capità més jove dels sub-21 en trenta anys. Al novembre del mateix any, Zaïre-Emery va marcar en el seu debut sènior amb França, convertint-se en el tercer debutant més jove i el segon golejador més jove del país.

## Palmarès
### Paris Saint-Germain

* 2 Ligue 1: 2022-23, 2023-24
* 1 Copa francesa: 2023-24
* 2 Supercopes franceses: 2023, 2024

### Selecció francesa

* 1 Campionat d'Europa sub-17: 2022

## Referències

* ↑ Warren Zaïre-Emery, Fitxa a Soccerway
* ↑ «El París Saint-Germain guanya el seu dotzè títol de Lliga». CCMA, 28-04-2024. Arxivat de l'original el 1 de maig 2024. [Consulta: 1r maig 2024].
* ↑ «Mbappé se despide del PSG con la Copa de Francia» (en castellà). Marca, 25-05-2024. [Consulta: 4 juny 2024].
* ↑ «¡PSG es el supercampeón de Francia!: venció 2-0 al Toulouse» (en castellà). El Heraldo, 03-01-2024. Arxivat de l'original el 1 de maig 2024. [Consulta: 1r maig 2024].
* ↑ «El PSG, campeón de la Supercopa con un gol de Dembélé en Qatar» (en castellà). El Periódico, 05-01-2025. [Consulta: 6 gener 2025].

## Enllaços externs

* Fitxa de Warren Zaïre-Emery al web del Paris Saint-Germain F.C.
* Warren Zaïre-Emery – Fitxa i estadístiques a la UEFA
# 605

El 605 (DCV) fou un any comú començat en divendres del calendari julià.

## Esdeveniments

* Guerra entre francs i saxons
* Construcció del Gran Canal a la Xina

## Naixements

* Yang Tong

## Necrològiques

* Alexandre de Tral·les
# 608
## Esdeveniments

* S'erigeix la Columna de Focas, l'ultim afegitó que va rebre el Fòrum Romà, dedicat a l'emperador Flavi Focas.
* Primera celebració documentada de Tots Sants
* S'escriu el poema Beowulf
* Bonifaci IV escollit papa

## Defuncions

* 13 setembre, Alexandria: Eulogi d'Alexandria. Patriarca d'Alexandria
# 622

El 622 (DCXII) fou un any comú començat en divendres que marca l'inici del calendari islàmic

## Esdeveniments

* S'inicia l'expansió de l'islam, és l'any de l'Hègira de Mahoma
* Fi de la segona edat d'or de l'Imperi Sassànida
* Batalla d'Issos (622)

## Naixements

* Al-Mukhtar ibn Abi-Ubayd ath-Thaqafí, revolucionari

## Necrològiques

* Valeric de Leuconay, sant cristià
# 641

El 641 (DCXLI) fou un any comú començat en dilluns del calendari julià.

## Esdeveniments

* Es funda la ciutat que després serà El Caire (Fustat).
* El cristianisme nestorià arriba a la Xina.
* Els àrabs conquereixen Alexandria.
# 687

El 687 (DCLXXXVII) fou un any comú començat en dimarts del calendari julià.

## Esdeveniments

* 15 de desembre - Roma: és nomenat Papa de Roma Sergi I.

## Necrològiques

* 21 de setembre, Roma (Exarcat de Ravenna): Conó I, papa de Roma.
* 15 de novembre, Ervigi, rei visigot.
# 697

El 697 (DCXCVII) fou un any comú començat en dilluns del calendari julià.

## Esdeveniments

* Pauluci Anafest (possiblement la mateixa persona que l'exarca Pau) és escollit primer dux de Venècia.
* Comença el regnat de Mercurios a Makuria.
# 713
## Esdeveniments

* Es tria a Ardó com últim rei visigot.
* El comte visigot Teodomir resisteix l'atac dels musulmans a Oriola. L'enfrontament acaba amb un pacte de capitulació que respectava un grau d'independència i que reconeixia l'autoritat nominal de l'emir.

## Necrològiques

Medina: Abu-Bayhas, cap kharigita
# 739

El 739 (DCCXXXIX) fou un any comú començat en dijous del calendari julià.

## Esdeveniments

* Successives revoltes coptes a Egipte
* Alfons I comença a regnar a Astúries i recupera terreny als musulmans
* Wunibald fou ordenat sacerdot per Bonifaci, a Sülzenbrucken (Turíngia)
# 760

El 760 (DCCLX) fou un any de traspàs començat en dimarts del calendari julià.

## Esdeveniments

* S'abandona la ciutat maia de Dos Pilas.
* Pipí I el Breu comença la conquesta d'Aquitània

## Naixements

* Teodulf d'Orleans, bisbe d'Orleans. Sant de l'Església Catòlica.
# 804
## Esdeveniments
### Països Catalans

* Organització de la frontera de la Marca Hispànica al riu Llobregat.
* Unes quantes temptatives frustrades de Lluís I el Pietós de conquerir Tortosa.

### Món

* Fundació d'Hamburg
* Comença el regnat de Senaleg al Tibet
* Primer document en javanès
# 809

El 809 (DCCCIX) fou un any comú començat en dilluns del calendari julià.

## Necrològiques

* 24 de març, Harun ar-Raixid califa abbàssida de Bagdad.
* 14 de juny, Ōtomo no Otomaro, primer shogun.
* Oriol d'Aragó, primer comte d'Aragó
# 814

El 814 (DCCCXIV) fou un any comú començat en diumenge del calendari julià.

## Esdeveniments

* Lluís I el Pietós, rei d'Aquitània, fou coronat emperador del sacre imperi romanogermànic.

## Necrològiques

* Carlemany, el 28 de gener a Aquisgrà.
* Krum, el 13 d'abril a Pliska.
# 819

El 819 (DCCCXIX) fou un any comú començat en dissabte del calendari julià.

## Esdeveniments

* Lluís I el Pietós es casa amb Judit de Baviera.
* Nominoe esdevé comte de Gwened.
* (probable) Consagració de la Catedral de la Seu d'Urgell, integrada per 278 parròquies.
# 823

El 823 (DCCCXXIII) fou un any comú començat en dijous del calendari julià.

## Esdeveniments

* Els sarraïns conquereixen Creta.
* Primer tractat de matemàtiques en llengua àrab.

## Necrològiques

* 6 de juny - Japó: Fun'ya no Watamaro tercer shogun
# 833
## Esdeveniments
### Països Catalans

* Barcelona, Girona i Elna guanyen preceptes d'immunitat per part de Lluís I el Pietós.
* Consagració de l'església del Castell de Lillet.

### Món

* Creació d'una universitat a l'Imperi Romà d'Orient

## Naixements

* 28 de desembre, Xina: Emperador Yizong de Tang (m. 873).
# 840

El 840 (DCCCXL) fou un any de traspàs començat en dijous del calendari julià.

## Esdeveniments

* Lotari I esdevé sacre emperador romanogermànic.
* Els vikings funden Dublín.

## Naixements

* Guifré el Pelós

## Necrològiques

* Lluís el Pietós, rei dels francs